சென்னையில் தண்ணீர் ப்ரச்சனை தாண்டவமாடுகிறது. எங்களுடய ப்ளாட்டில் மொத்தம் பதினாறு குடித்தனங்கள். கடந்த ரெண்டு மாதமாகவே பூமியிலிருந்து தண்ணீர் வரத்து குறையவே மெட்ரோ வாட்டரி டாங்கர் லாரி வாங்கி அட்ஜெஸ்ட் செய்து கொண்டிருந்தோம். தினமும் வரும் குடிநீரை சம்பில் சேர்த்து வைத்து இரண்டையும் கலந்து உபயோகித்துக் கொண்டிருந்த வேளையில் குடிநீர் வருவது ரெண்டு நாளைக்கு ஒரு முறை என்றான பிறகு தண்ணீருக்காக தெருவிற்கு போக வேண்டிய கட்டாயம். ஏனென்றால் காசு கொடுத்தால் கூட மெட்ரோ வாட்டரில் டாங்கர் கிடைக்கவில்லை. வெளி டேங்கர்களில் நாளொன்றுக்கு ஒர் விலை என்றிருப்பதாலும், அப்படியே பரவாயில்லை என்று முடிவு எடுத்து புக் செய்தால் அது வருவதற்கு ரெண்டு நாட்கள் ஆகிறது. காங்கேயம் அருகில் உள்ள சிவன்மலை கோவிலில் வருடா வருடம் நாட்டில் பஞ்சம் அல்லது விலையுர்வாகக் கூடிய விஷயங்களை வைப்பார்களாம். இந்த வருடம் தண்ணீரை வைத்திருப்பதாய் சொன்னார்கள். போன வருடம் தங்கமாம். கடவுள் இருக்காண்டா குமாரு...